
Comunicat de presă

Cu prilejul Zilei Inspecției Muncii, marcată anual în data de 11 iulie, Inspectoratul Teritorial de Muncă Brăila organizează o întâlnire cu partenerii instituționali și sociali, care va avea loc vineri, 10 iulie, începând cu ora 10.00, la sediul instituției.
La eveniment sunt invitați să participe reprezentanți ai angajatorilor și lucrătorilor, autorități și instituții publice, unități de învățământ, precum și alți parteneri interesați de promovarea respectării legislației muncii și a securității și sănătății în muncă.
În cadrul întâlnirii vor fi abordate teme de interes privind:
1. rolul și atribuțiile Inspecției Muncii în protejarea drepturilor salariaților și în sprijinirea angajatorilor;
1. respectarea legislației muncii și prevenirea muncii nedeclarate;
1. securitatea și sănătatea în muncă și importanța prevenirii accidentelor de muncă;
1. colaborarea dintre Inspectoratul Teritorial de Muncă Brăila și partenerii instituționali și sociali pentru promovarea unui mediu de muncă sigur și legal;
1. provocările actuale din domeniul relațiilor de muncă și identificarea unor soluții prin dialog.
Evenimentul reprezintă un prilej de dialog și schimb de experiență între reprezentanții instituției și partenerii săi, în vederea consolidării unei culturi a respectării legislației muncii și a promovării unor condiții de muncă sigure și echitabile.
Inspectoratul Teritorial de Muncă Brăila invită persoanele interesate să-și anunțe participarea la acest eveniment dedicat Zilei Inspecției Muncii, până joi, 9 iulie, ora 13, la numărul de telefon 0239611587.





Liviu Arhire, 
Inspector Șef
    
	

Tel.: +4 0239 61 15 86; +4 0239 61 15 87; fax: +4 0239 61 15 89 
E-mail: itmbraila@itmbraila.ro
Conform prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecția datelor), informațiile referitoare la datele cu caracter personal cuprinse în acest document sunt confidențiale. Acestea sunt destinate exclusiv persoanei/persoanelor menționate ca destinatar/destinatari și altor persoane autorizate să-l primească. Dacă ați primit acest document în mod eronat, vă adresăm rugămintea de a returna documentul primit, expeditorului

